**Csongrád Városi Önkormányzat Képviselő-testületének**

**11/2021. (VI. 01.) önkormányzati rendelete**

 **Csongrád Város Helyi Építési Szabályzata és Szabályozási Terve jóváhagyásáról szóló (HÉSZ) 25/2005. (VIII.29.) Ökt. rendeletének módosításáról**

Csongrád Városi Önkormányzat Képviselő-testületének feladat- és hatáskörében a Polgármester a katasztrófavédelemről szóló 2011. évi CXXVIII. törvény 46. § (4) bekezdésében biztosított hatáskörében, az épített környezet alakításáról és védelméről szóló 1997. évi LXXVIII. törvény 62. § (6) bekezdésének 6. pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában és az épített környezet alakításáról és védelméről szóló 1997. évi LXXVIII. törvény 6. § (1) bekezdésében meghatározott feladatkörében eljárva, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet 28. § (1) bekezdésben biztosított véleményezési jogkörében eljáró államigazgatási szervek, valamint a partnerek véleményének kikérésével és a partnerségi egyeztetés szabályainak megfelelően a következőket rendeli el:

**1. § Csongrád Város Helyi Építési Szabályzatáról szóló 25/2005. (VIII. 29.) önkormányzati rendelet (a továbbiakban: rendelet) 8. § (2) bekezdése helyébe a következő rendelkezés lép:**

„(2) A telekre előírt zöldfelületnek három szintűnek kell lennie, **ha az övezeti előírások másképp nem rendelkeznek.**”

**2. § (1) A rendelet 24. § (5) bekezdésében szereplő táblázat Gksz-8 jelű építési övezetre vonatkozó paraméterei a következőképpen módosulnak:**

|  |  |
| --- | --- |
| **AZ ÉPÍTÉSI TELEK** | **AZ ÉPÜLETEK** |
|  **övezeti jele** | **Beépítés módja** | **Legnagyobb beépítettsége** **%**  | **legkisebb kialakítható területe m2** | **Minimális zöldfelületi****aránya %** | **max. szintter.****mutató** | **legnagyobb építménymagassága (m)** |
| Gksz-8 | SZ | 60 | 10 000 | 20 | 2,0 | 15 |

 **(2) A rendelet 24. § (5) bekezdésében szereplő táblázat az alábbi Gksz-16 jelű építési övezetre vonatkozó paramétereivel egészül ki:**

|  |  |
| --- | --- |
| **AZ ÉPÍTÉSI TELEK** | **AZ ÉPÜLETEK** |
|  **övezeti jele** | **Beépítés módja** | **Legnagyobb beépítettsége** **%**  | **legkisebb kialakítható területe m2** | **Minimális zöldfelületi****aránya %** | **max. szintter.****mutató** | **legnagyobb építménymagassága (m)** |
| Gksz-16 | SZ | 60 | 2500 | 25 | 2,0 | 12,5 |

**(3) A rendelet 24. § (10) bekezdése helyébe a következő rendelkezés lép:**

„(10) A Gksz3 jelű övezet 3428/1 hrsz-ú területén, a Gksz-5 és Gksz-7 jelű építési övezetekben az előírt minimális zöldfelületet háromszintű növényzettel kell biztosítani. Háromszintű növényzetnek minősül: gyep, 40 db cserje (150 m2, 1 nagy lombkoronájú fa) 150 m2 növényzet.”

**(4) A rendelet 24. §-a a következő (13) bekezdéssel egészül ki:**

„(13) A Gksz-8 és Gksz-16 jelű építési övezetekben az előírt minimális zöldfelületet kétszintű növényzet telepítésével és fenntartásával kell biztosítani. Kétszintű növényzetnek minősül: gyep és 40 db cserje/150 m2, vagy gyep és 1 db nagy lombkoronájú fa/150 m2.”

**(5) A rendelet 24. §-a a következő (14) bekezdéssel egészül ki:**

„(14) A Gksz-16 építési övezet területén a telkek közterületi kapcsolatának biztosításához új magánút legalább 16,0 m széles kell legyen, egyoldali fasor kialakításával.”

**3. § A rendelet 24/A. § (2) bekezdésében szereplő táblázat az alábbi Gá-2 és Gá-3 építési övezetekkel és vonatkozó paramétereikkel egészül ki:**

|  |  |
| --- | --- |
| **AZ ÉPÍTÉSI TELEK** | **AZ ÉPÜLETEK** |
|  **övezeti jele** | **Beépítés módja** | **Legnagyobb beépítettsége** **%**  | **legkisebb kialakítható területe m2** | **Minimális zöldfelületi****aránya %** | **max. szintter.****mutató** | **legnagyobb építménymagassága (m)** |
| Gá-2 | SZ | 70 | 10000 | 10\* | 2,0 | 15 |
| Gá-3 | SZ | 70 | 10000 | 25 | 2,0 | 15 |

**\*A Csongrád-Csanád Megyei Kormányhivatal Állami Főépítészének Cs/B01/4384-17/2021. iktatási számú hozzájárulása alapján.**

**4. § A rendelet 24/A. §-a az alábbi (4) bekezdéssel egészül ki:**

„(4) A legnagyobb építménymagasság a (2) bekezdés táblázatában megadott értéknél nagyobb is lehet, de legfeljebb 70 m, ha azt az alkalmazott üzemi technológia szükségessé teszi.”

**5.** **§** (1)A rendelet SZT-18 jelű belterületi szabályozási tervlapja az 1.1 és 1.2 mellékleten jelölt tervezési terület normatartalmával módosul.

**6. §** E rendelet a kihirdetését követő napon lép hatályba és a hatályba lépését követő napon hatályát veszti.

 Bedő Tamás polgármester

**Záradék:**

A rendelet kihirdetésének napja: 2021. június 01.

 Dr. Juhász László

 jegyző